डोमिनोज पिज्‍जा (Dominos Pizza) और डंकिंन डोनट्स (Dunkin Donuts) को ऑपरेट करने वाली जुबिलेंट फूडवर्क्स ने सितंबर तिमाही में बेहतर नतीजा पेश किया। जुलाई-सितंबर तिमाही के दौरान कंपनी का नेट प्रॉफिट 60.2 फीसदी बढ़कर 77.7 करोड़ रुपए रहा। पिछले वित्त वर्ष की समान तिमाही में 48.47 करोड़ रुपए प्रॉफिट रहा था। वहीं दूसरी तिमाही में कंपनी की आय 21.3 फीसदी बढ़कर 881.36 करोड़ रुपए पर रही, जो इससे पिछले वित्त वर्ष की समान तिमाही में 726.63 करोड़ रुपए थी। तिमाही के दौरान कंपनी ने तेजी से नए स्टोर खोले। इस दौरान 24 नए डोमिनोज स्टोर खोले गए। यह पिछली सात तिमाहियों में सबसे अधिक है। ब्रोकरेज हाउस एचडीएफसी सिक्युरिटीज ने शेयर में 1,555 रुपए का टारगेट दिया है। शुक्रवार के बंद भाव से शेयर में 47 फीसदी तक रिटर्न मिल सकता है।